# Alicia Keys

### Wikipedia

Alicia Keys (syntymänimi Alicia Augello Cook, s. 25. tammikuuta 1981, Manhattan, New York, New York) on yhdysvaltalainen R&B/soul-laulaja ja pianisti.

Keys syntyi monikulttuuriseen perheeseen Hell's Kitchenin alueella New Yorkin Manhattanilla. Keysin vanhemmat erosivat Alician ollessa kaksivuotias ja hänet kasvatti siitä lähtien hänen äitinsä. Keys aloitti soittamaan pianoa seitsemänvuotiaana ja ensimmäisen kappaleensa hän sävelsi neljätoistavuotiaana; kappale "Butterflyz" julkaistiin myöhemmin hänen debyyttialbumillaan.

Keysin debyyttialbumi Songs in A Minor julkaistiin vuonna 2001. Levy oli suuri menestys, se menestyi erittäin hyvin sekä kriitikoiden keskuudessa että kaupallisesti. Maailmanlaajuisesti levyä on myyty tähän mennessä yli yksitoista miljoonaa kappaletta. Albumilta julkaistiin useita singlejä, joista suurimmaksi hitiksi nousi ensimmäisenä julkaistu "Fallin", joka palkittiin myöhemmin muun muassa vuoden kappaleen Grammylla. Hän voitti vuoden 2002 Grammy-gaalassa yhteensä viisi palkintoa, parhaan kappaleen Grammyn lisäksi muun muassa parhaan uuden artistin palkinnon.

Keys julkaisi kakkosalbuminsa The Diary of Alicia Keys vuoden 2003 loppupuolella. Levyä myytiin ensimmäisellä viikollaan yli 618 000 kappaletta ja yhteensä sitä on myyty tähän mennessä yli kahdeksan miljoonaa kappaletta. Hän ansaitsi albumilla vuoden 2005 gaalassa neljä Grammy-palkintoa (paras R&B-albumi, paras naisartistin R&B-esitys, paras R&B-kappale ja paras R&B-duetto). Vuonna 2005 julkaistiin Keysin livealbumi Unplugged, joka kuuluu MTV Unplugged -sarjaan. Levy sai vuoden 2006 Grammy-gaalassa neljä ehdokkuutta, muun muassa kategorioissa paras R&B-albumi ja paras R&B-kappale. Lisäksi Keys oli ehdolla myös kategoriassa paras R&B-duettokappaleella "If This World Were Mine", joka julkaistiin Luther Vandrossin tribuuttialbumilla So Amazing: An All-Star Tribute To Luther Vandross.

## [muokkaa] Diskografia

### [muokkaa] Albumit

- 2001: Songs in A Minor (6x platinaa Yhdysvalloissa)
- 2003: The Diary of Alicia Keys (4x platinaa Yhdysvalloissa)
- 2005: Unplugged (platinaa Yhdysvalloissa)

### [muokkaa] Singlet

- 2001: Fallin'
- 2002: Brotha Part II (Angie Stone feat. Alicia Keys ja Eve)
- 2002: A Woman's Worth
- 2002: How Come You Don't Call Me
- 2002: Gangsta Lovin' (Eve feat. Alicia Keys)
- 2002: Girlfriend
- 2003: You Don't Know My Name
- 2004: If I Ain't Got You
- 2004: Diary (feat. Tony! Toni! Toné!)
- 2004: Karma
- 2004: My Boo (duetto Usherin kanssa)
- 2005: Unbreakable
- 2005: Every Little Bit Hurts
- 2006: Wild Horses (feat. Adam Levine)

## [muokkaa] Aiheesta muualla

- Virallinen kotisivu
- Alicia Keys Online (fanisivu)
- Alicia Keys Fan (fanisivu)
- kuva: PoriJazz 2004

Haettu osoitteesta http://fi.wikipedia.org../../../a/l/i/Alicia_Keys_d525.html

Luokka: Yhdysvaltalaiset laulajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bahasa Indonesia
- Bahasa Melayu
- Català
- Česky
- Deutsch
- Eesti
- English
- Español
- Français
- Italiano
- Nederlands
- 日本語
- Polski
- Português
- Slovenčina
- Svenska